Pärnu Lasteaed Pöialpoiss

Pärnu Lasteaed Pöialpoiss on Pärnu maakonnas Pärnu linnas tegutsev lasteaed. 
Pöialpoisi lasteaias on 12 rühma. Nendeks on Häbelik, Aevastaja, Hellik, Dilidon, Jõumees, Unimüts, Mõtleja, Tarkur, Siipel, Ninatark, Hampel ja Õnneseen
Kõikides rühmades on kaks mängutuba. See muudab laste olemise mõnusaks ja õppimise huvitavaks-õpetajatel on võimalik korraldada laste päev nii, et põnevat tegemist jätkub igale mudilasele. Laste õpetamise aluseks on Pöialpoisi lasteaias Johannes Käisi pedagoogilised põhimõtted ja kõikides rühmades  kasutusel mängulised õppemetoodikad.
Pöialpoisi lasteaias on 20 m3 ujula, kus ujumisõpetaja juhendamisel õpivad ujuma 3-7 aastased lapsed.
Lasteaia saalis toimuvad lõbusad lastehommikud ja perepeod. Argipäevadel saab koos muusikaõpetajatega laulda ja pillimängu harjutada või liikumisõpetaja juhendamisel liikumismänge mängida.
Lasteaias on head õuesõppe võimalused. Seal on liigirikas hooviala, lasteaia läheduses on mitmekesine looduskeskkond (jõgi, meri, rannaniit) ja sotsiaalse õpperaja kasutamise võimalused.
Asukoht.
Lasteaed Pöialpoiss asub Pärnus Mai elamurajoonis, läheduses on kaunis mereäärne loodus, Pärnu jõgi ja looduskaitsealune Raeküla mets. Lasteaia naabruses asub Ranna raamatukogu; suured kaubanduskeskused; Pärnu Lasteaed Mai ja Pärnu Lasteaed Kelluke; Pärnu Koidula Gümnaasium; apteegid ja Mai perearstikeskus. Lasteaia vahetus läheduses asub Papiniidu ja Riia maantee valgusfooriga ristmik. Hea bussiliiklus soodustab laste õppekäikude korraldamist linnas asuvatesse kultuuriasutustesse ja parkidesse.
Missioon, visioon, väärtused.
MISSIOON
Pakkuda lastele eluharidust, toetades ja täiendades perekondlikku kasvatust.
VISIOON
Lasteaias on rõõmsad lapsed, rahulolevad lapsevanemad ja tööle innustunud personal.
PÕHIVÄÄRTUSED
Õppetöö eesmärgid ja põhimõtted.
Õppe- ja kasvatustöö läbiviimisel Pärnu Lasteaias Pöialpoiss rakendatakse Johannes Käisi üldõpetuse põhimõtteid.
Ajalugu.
8. septembril 1980. aastal alustasid tööd Pärnu Linna 2. Lastepäevakodus 4 rühma, millised toodi koos personaliga üle Pärnu 10. Lastepäevakodust. 1980. a novembriks töötasid kõik 12 rühma: 2 erirühma (PCI-diagnoosiga lastele), 3 sõimerühma ja 7 aiarühma. Lasteasutusel on saal, ujula ja igale rühmale 2 mänguruumi. Aastast 2004 töötab Lasteaias Pöialpoiss 3 sõimerühma, 8 aiarühma ja 1 kehapuudega laste rühm. 1986–1991 olid lasteaias kooliklassid 6-aastastele lastele. 1991–2004 töötas lasteaias liitrühm. Alates 01.09.2013 töötab Lasteaias Pöialpoiss 1 tasandusrühm kehapuudega laste rühma asemel.
Lasteasutuse nimed ja projektid:
1980 - Pärnu 2. Lastepäevakodu
1995 - Pärnu Linna Lastepäevakodu Pöialpoiss (Pärnu Linnavolikogu 15.06.95 otsus nr 68),
1999 - Pärnu Lasteaed Pöialpoiss (Pärnu Linnavolikogu 17.juuni 1999 otsus nr 53). Aktiivõppe metoodikatest on enim kasutamist leidnud õuesõpe. 4 
2004 - suunatud uurimusliku ehk avastusõppe metoodika rakendamine. 
2008 - liitumine PRIA piima toetusprojektiga. 
2009 - liitumine Tervist Edendavate Lasteaedade võrgustikuga. 
2012 - liitumine PRIA koolipuuvilja toetusprojektiga. 
2013 - liitumine projektiga „Kiusamisest vaba lasteaed“. 
2013 - uue aktiivõppemetoodika „Lähme Arvumaale“ rakendamiseks personali koolitamine ja õppevahendite soetamine